Diari Oficial de la Generalitat Valenciana


Sumari del DOGV 7492, del 25-03-2015 (2015/2608)

RESOLUCIÓ de 10 de març de 2015, de la Presidència del Consorci Hospital General Universitari de València (CHGUV), per la qual es convoquen proves selectives d'accés de personal a plazas del grup A, subgrup A1, de tècnic/a superior, i s'aproven les seues bases específiques (CO/16/14), en el marc de l'Oferta d'Ocupació Pública 2014 d'aquesta entitat.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7492

Data del DOGV
:   25-03-2015

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2015/2608


Data del document
:   10-03-2015

Organisme emissor
:   Consorci Hospital General Universitari de València

Tipus de document
:   Resolució

Correcció d'errades

Anàlisi jurídica

 Descriptors 

:   * concurs administratiu

RESOLUCIÓ de 10 de març de 2015, de la Presidència del Consorci Hospital General Universitari de València (CHGUV), per la qual es convoquen proves selectives d'accés de personal a plazas del grup A, subgrup A1, de tècnic/a superior, i s'aproven les seues bases específiques (CO/16/14), en el marc de l'Oferta d'Ocupació Pública 2014 d'aquesta entitat. [2015/2608]  
Per Resolució de 17 de desembre de 2014, de la Presidència del Consorci Hospital General Universitari de València ?d'ara endavant CHGUV- publicada en el DOCV núm. 7.432 de 29.12.2014, es va aprovar l'Oferta d'Ocupació Pública de 2014 del CHGUV. En l'esmentada oferta d'ocupació es reflecteixen les necessitats de recursos humans la convocatòria de les quals s'autoritza per a la seua provisió mitjançant personal de nou ingrés.  
Segons consta com a objectiu segon del I Pla d'Igualtat del CHGUV, esta entitat es compromet a «Fomentar la igualtat de gènere en l'accés a l'ocupació pública i la promoció professional, amb l'impuls de la paritat en la distribució per sexes de grups professionals, categories i col·lectius del CHGUV»; i en execució de l'esmentat objectiu, la primera mesura exigeix assenyalar, en cadascuna de les convocatòries de proves d'accés a l'ocupació pública i en les convocatòries de concurs de mèrits, si existeix infrarrepresentació d'algun dels dos sexes en el col·lectiu de referència.  
Així doncs, procedeix constatar l'existència d'una infrarrepresentació del sexe masculí en el col·lectiu de tècnics/as del CHGUV, atés que actualment la plantilla d'esta entitat compta amb un 62,50 % de dones, front a un 37,50 % d'homes.  
Este procediment selectiu es regeix per les bases generals reguladores dels processos selectius d'ingrés o accés de personal al CHGUV, aprovades amb data 23 de maig de 2013 mitjançant una resolució d'este mateix òrgan, i publicades en el DOCV núm. 7.098 de 4 de juny de 2013.  
La base quarta de les esmentades preveu l'aprovació i publicació en el Diari Oficial de la Comunitat Valenciana, de les bases específiques que regulen els processos selectius, de les corresponents convocatòries, dels programes selectius i, si fóra necessari pel sistema d'accés previst, del barem de mèrits al qual haja de subjectar-se el procés. Tot això mitjançant una resolució de la Presidència del CHGUV, bé com a annex de les corresponents convocatòries o bé de forma independent.  
  
En conseqüència, la Presidència del CHGUV en exercici de les competències de les quals disposa, en els termes previstos en l'article 13 dels seus Estatuts refosos i en l'apartat 1.2 de l'Acord del Consell de Govern i del president del Consell, de 12 de desembre de 2003, pel qual es deleguen atribucions en matèria de personal, de contractació administrativa i de gestió econòmica en diversos òrgans del CHGUV, resol:  
  
  
Primer  
Convocar, en execució de l'Oferta d'Ocupació Pública 2014 del CHGUV, les proves selectives per a l'accés a 3 places de tècnic/a superior, grup A, sugrup A1, incloses en l'esmentada oferta (CO/16/14).  
   
Segon  
Aprovar les normes o bases específiques per les quals s'ha de regir la referida convocatòria, que figuren com a annex I d'aquesta resolució.  
  
Tercer  
Aprovar el temari de l'esmentada convocatòria així com el barem de mèrits aplicable a la fase de concurs, que consten com annexos II i III respectivament.  
Contra esta disposició les persones interessades poden interposar potestativament recurs de reposició davant la Presidència del CHGUV en el termini d'un mes comptador des de l'endemà de la seua publicació o, directament, recurs contenciós administratiu en el termini de dos mesos comptadors des de l'endemà de la seua publicació, davant del Tribunal Superior de Justícia de la Comunitat Valenciana, de conformitat amb el que disposen els articles 116 i 117 de la Llei 30/1992, de 26 de novembre, de règim jurídic de les administracions públiques i del procediment administratiu comú, així com en els articles 25 i 46 de la Llei 29/1998, de 13 de juliol, reguladora de la Jurisdicció Contenciosa Administrativa. Tot això sense perjudici de la interposició de qualsevol altre recurs que estimen procedent.  
  
València, 10 de març de 2015.- El president del CHGUV i conseller de Sanitat: Manuel Llombart Fuertes.  
  
  
  
ANNEX I  
Bases específiques  
  
Index  
Base primera. Objecte i contingut   
Base segona. Requisits específics de les persones aspirants que s'han d'afegir als establerts en la base general 5  
Base tercera. Sol·licituds de participació. Forma, termini i lloc de formalització  
Base quarta. Taxa per drets d'examen i entitat bancària col·laboradora  
Base cinquena. Documentació que cal acompanyar a la sol·licitud en supòsits especials  
Base sisena. Admissió d'aspirants  
Base setena. Prova prèvia de coneixements del castellà  
Base vuitena. Estructura i organització del procés selectiu  
Base novena. Desenvolupament del procés selectiu  
Base desena. Informació i publicitat d'actes i acords  
  
  
Base primera. Objecte i contingut   
Estes bases tenen com a objecte regular, juntament amb les bases generals aprovades mitjançant Resolució de la Presidència del CHGUV de 23 de maig de 2013, el procés selectiu d'accés o ingrés, com a personal laboral fix, per a cobrir 3 places vacants del grup A/subgrup A1, tècnic/a superior, mitjançant el sistema de concurs-oposició, per torn lliure.  
  
Base segona. Requisits específics de les persones aspirants que s'han d'afegir als establerts en la base general 5  
1. Les persones candidates han d'estar en possessió del títol de grau juntament amb el de màster universitari oficial, o llicenciatura, o arquitectura, o ingeniería, o equivalent.  
2. En qualsevol moment del procés, tant l'òrgan de gestió com la comissió de selecció, poden requerir les persones candidates perquè acrediten de forma fefaent els requisits exigibles o qualsevol altra circumstància al·legada en la sollicitut de participació o en la documentació aportada. La constatació de l'existència d'inexactituds o falsedats ha de comportar per a la persona a qui beneficie, l'exclusió del procès selectiu o la nul·litat de la seva participació en el mateix, sense perjudici de les responsabilitats de qualsevol ordre que foren exigibles.  
  
  
Base tercera. Sol·licituds de participació. Forma, termini i lloc de formalització  
1. Les persones interessades disposen d'un model oficial de sol·licitud en suport informàtic que s'ha d'emplenar a través de la pàgina web corporativa del CHGUV (http://chguv.san.gva.es/empleopublico), d'acord amb les instruccions informatives corresponents que han d'estar disponibles en l'esmentada pàgina.  
Les dades consignades per cada persona sol·licitant en l'esmentat model de sol·licitud, especialment les fixades a l'efecte de notificacions, s'han de considerar com a les úniques vàlides, i s'ha d'entendre responsabilitat exclusiva de les persones aspirants tant les errades en la consignació de les mateixes com la comunicació al CHGUV de qualsevol canvi que puga produir-se en elles.  
2. El CHGUV ha d'habilitar els mitjans tècnics necessaris en la Direcció de Recursos Humans, perquè puguen emplenar-se les sol·licituds.  
3. Una vegada emplenats els formularis disponibles, les persones interessades els han d'imprimir i cal que procedisquen a l'abonament de la corresponent taxa per drets d'examen, a través de l'entitat bancària i en les formes previstes en la base quarta de les presents.  
4. Les sol·licituds emplenades juntament amb el comprovant bancari acreditatiu de l'abonament dels drets d'examen cal que es presenten preferentment en el Registre general del CHGUV o, si no fóra possible, a través de qualsevol de les altres formes previstes en l'article 38.4 de la Llei 30/1992, de 26 de novembre, de Règim jurídic de les administracions públiques i del procediment administratiu comú.  
En cas d'optar-se per la presentació de la sol·licitud a través de les oficines de Correus, cal observar la forma prevista en l'article 31 del Reial decret 1.829/1999, de 3 de desembre, pel qual s'aprova el reglament que regula la prestació dels serveis postals. De manera que les sol·licituds s'han de presentar en sobre obert, i en la capçalera de les mateixes ha de constar, amb claredat, el nom de l'oficina així com el lloc, data, hora i minut de la seua admissió; ja que de no fer-se així la seua data d'entrada ha de ser la que conste en el Registre General del CHGUV. Els sobres han de dirigir-se a la següent adreça postal: Consorci Hospital General Universitari de València, Av. Tres Creus, núm. 2, CP 46162 de València.  
En cap cas la sola cumplimentació electrònica de les sol·licituds ni l'ingrés de la taxa establerta en l'entitat bancària, pot suplir l'obligació de la seua presentació a través d'un registre oficial i dins del termini previst en les presents bases.  
5. El termini de presentació de les sol·licituds de participació en este procés selectiu és de vint dies naturals comptadors a partir de l'endemà del dia de la publicació de la present convocatòria en el Diari Oficial de la Comunitat Valenciana.  
  
Base quarta. Taxa per drets d'examen i entitat bancària col·laboradora  
1. L'import de la taxa per drets d'examen es fixa en vint-i-sis euros amb cinquanta-nou cèntims (26,59 ?), que cal ingressar en el compte corrent número ES91-8334-7654-3600-4844-5318 de l'entitat BANKIA.  
2. El pagament de la taxa prevista pot efectuar-se mitjançant ingrés o transferència bancària.  
3. Les persones amb discapacitat igual o superior al 33 % així com els/les membres de famílies nombroses de categoria especial estan exempts/es del pagament dels drets d'examen; mentre que les persones integrants de famílies nombroses de categoria general tenen una bonificació del 50 % de la taxa.  
4. Les persones exemptes del pagament de la taxa per raons de discapacitat o família nombrosa, així com les persones beneficiàries de l'esmentada bonificació sobre eixe pagament, han de presentar document acreditatiu de la dita causa vàlidament emés per l'administració o organisme competent a l'efecte.  
  
Base quinta. Documentació que cal acompanyar a la sol·licitud en supòsits especials  
1. Els requisits d'admissió esmentats en la base general 5 així com l'exempció o bonificació sobre el pagament de la taxa per drets d'examen, han d'acreditar-se mitjançant original o còpia degudament confrontada per una administració o entitat de dret públic dels següents documents:  
1.1. Acreditació de les següents circumstàncies vinculades al compliment del requisit de nacionalitat, de conformitat amb la normativa pròpia de cada estat:  
- Nacionalitat corresponent a un estat membre de la Unió Europea diferent d'Espanya.  
- Ser cònjuge, descendent major de 21 anys o major de l'esmentada edat dependent de persona nacional de qualsevol estat de la Unió Europea.  
- Nacionalitat espanyola amb residència fora d'Espanya.  
- Nacionalitat de qualsevol estat part dels tractats internacionals celebrats per la Unió Europea i ratificats per Espanya en els quals s'aplique la lliure circulació de treballadors/res.  
1.2. Document acreditatiu del grau de discapacitat igual o superior al 33 % expedit per l'òrgan administratiu competent a l'efecte (que en el cas de la Comunitat Valenciana és la Direcció General per a les Persones amb Discapacitat de la Direcció Territorial de Servicis Socials de la Conselleria de Benestar Social de la Generalitat), per part de les persones que opten per concórrer en les proves selectives a les places reservades a persones amb discapacitat  
1.3. Llibre de família o carnet de família nombrosa de categoria general o especial, o bé certificat de grau de discapacitat conforme amb allò especificat en l'apartat anterior, a l'efecte de documentar l'exempció o bonificació sobre el pagament de la taxa per drets d'examen.  
1.4. Dictamen tècnic facultatiu emés per l'òrgan tècnic competent de qualificació del grau de discapacitat, en el qual hi consten de forma fefaent les discapacitats que han donat origen al grau reconegut, per part de les persones amb discapacitat que sol·liciten qualsevol adaptació de temps addicional, de mitjans o de condicions d'accés, perquè es puga valorar l'adequació de l'adaptació sol·licitada i acordar la seua adopció.  
  
1.5. Acreditació d'estar en possessió diploma d'espanyol com a llengua estrangera (DELE) ?regulat en el Reial Decret 1137/2002, de 31 d'octubre, pel qual es regulen els «diplomes d'espanyol com a llengua estrangera»-, com a mínim, de nivell B1 de competència lingüística o d'una titulació acadèmica espanyola homologable, tal com exigeix la base general 7, a l'efecte de l'exempció de l'obligació de realitzar una prova prèvia de coneixements de castellà, per les persones aspirants de nacionalitat diferent de l'espanyola i de l'origen de les quals no puga deduir-se el coneixement de l'esmentada llengua.  
  
Base sexta. Admissió d'aspirants  
1. Exhaurit el termini de presentació de sol·licituds, la Direcció de Recursos Humans del CHGUV, com a òrgan de gestió d'esta convocatòria, ha de publicar en el termini d'un mes, la relació provisional de persones admeses i excloses, amb detall de nom i cognoms, número de Dd'I complet o incomplet, torn o modalitat d'accés i, si és el cas, causa d'exclusió.  
2. En el termini de 10 dies hàbils les persones interessades poden esmenar els defectes, errors o omissions que, al seu parer, hagen pogut motivar la seua exclusió. Una vegada examinades i resoltes les reclamacions, la Direcció de Recursos Humans ha de publicar en el termini d'un mes la relació definitiva de persones admeses i excloses, novament amb detall de nom i cognoms, número de Dd'I complet o incomplet, torn o modalitat d'accés.  
3. Les persones candidates han de comprovar la seua correcta inclusió tant en les relacions provisionals com definitives de persones admeses i excloses en els processos selectius.  
  
Base setena. Prova prèvia de coneixements del castellà  
1. De conformitat amb el que estableix la base general 7.4 les persones admeses que no posseïsquen la nacionalitat espanyola i de l'origen de les quals no s'inferisca el coneixement del castellà, sempre que no hagen acreditat este preceptiu coneixement lingüístic en les formes allà previstes, han de ser convocades per la Direcció de Recursos Humans del CHGUV a la realització d'una prova a l'efecte, ajustada al que disposa el Reial Decret 1137/2002, de 31 d'octubre, pel qual es regulen els «diplomes d'espanyol com a llengua estrangera (DELE)».  
2. La qualificació obtinguda en l'esmentada prova com a «apte/a», és imprescindible per a poder realitzar les proves selectives específiques, per la qual cosa la qualificació de «no apte/a» esdevé causa d'exclusió.  
  
Base vuitena. Estructura i organització del procés selectiu  
1. El procés selectiu es divideix en dues parts, una fase d'oposició i una fase de concurs, ambdues eliminatòries.  
2. La fase d'oposició consta de dos exercicis obligatoris, un de caràcter teòric i un altre de caràcter pràctic.  
2.1. Estructura i contingut dels exercicis integrants de la fase d'oposició:  
2.1.1. Primer exercici:  
Este exercici ha de constar d'un qüestionari sobre els coneixements continguts en la totalitat del corresponent temari, i que figura en l'annex II de la present resolució, amb quatre respostes alternatives de les quals només una d'elles serà correcta.  
Del total de preguntes del referit qüestionari, un màxim del 15 % s'ha de referir al bloc 1 del temari.  
El temps de realització de la prova no pot ser inferior a 50 segons per pregunta.  
2.1.2. Segon exercici:  
Esta prova ha de consistir en el desenvolupament de dos supòsits de caràcter pràctic dirigits a valorar les aptituds i les destreses de les persones aspirants.  
Els dos supòsits pràctics han de versar sobre el bloc de coneixements específics del temari, i poden plantejar-se com a qüestionaris de preguntes amb respostes alternatives.  
2.2. Puntuacions corresponents a la fase d'oposició i distribució de les mateixes en funció dels exercicis:  
2.2.1. La puntuació màxima de la fase d'oposició es fixa en 60 punts, a raó de 30 per exercici, i cal obtindre 15 punts en cada un d'ells per a superar l'esmentada fase.  
2.2.2. Puntuació del primer exercici: es puntua de 0 a 30 punts. Les preguntes no contestades són neutres i les contestacions errònies es valoren negativament, tot això d'acord amb la fórmula següent:  
  
Nombre de respostes correctes netes = Nombre total d'encerts - (nombre total de respostes errònies x 0,33)  
  
  
Les respostes correctes netes s'han de convertir en puntuacions finals mitjançant una distribució proporcional.  
2.2.3. Puntuació del segon exercici: es puntua de 0 a 30 punts.  
2.3. La qualificació global de la fase oposició s'ha de determinar mitjançant la suma de les puntuacions obtingudes en cadascun dels exercicis, i la publicació de la relació de qualificacions obtingudes per les persones aspirants ha de servir d'anunci de l'obertura de la fase de concurs per a aquelles persones que hagen superat la fase d'oposició.  
2.4. Fase de concurs  
Consisteix en la valoració per part de la comissió de selecció dels mèrits al·legats i documentats per les persones aspirants amb els requisits formals i temporals exigits per la base general 8.2, en funció dels paràmetres establerts en el barem de mèrits que acompanya esta convocatòria.  
La puntuació màxima de la fase de concurs es fixa en 39 punts i només poden ser tinguts en compte aquells mèrits obtinguts fins a la data de finalització del període de vint dies naturals comptadors des de l'endemà del dia de la publicació en el Diari Oficial de la Comunitat Valenciana de la present convocatòria.  
2.5. Criteris de desempat  
En cas d'empat, l'ordre de prelació s'ha d'establir successivament tenint en compte els criteris següents:  
- A favor de qui haguera obtingut major puntuació en la fase d'oposició, considerada en la seua integritat.  
- A favor de qui haguera obtingut major puntuació en el segon exercici de la fase d'oposició.  
- A favor de qui haguera obtingut major puntuació en el primer exercici de la fase d'oposició.  
- A favor de qui haguera obtingut major puntuació en la fase de concurs.  
- Si després de la utilització dels criteris precedents, persisteix l'empat, s'ha de dirimir seguint el mateix ordre dels apartats del barem de mèrits i, si això no fóra suficient, de conformitat amb l'apartat 3 de la base 7.3 de les generals.  
Base novena. Desenvolupament del procés selectiu  
1. La Direcció de Recursos Humans, com a òrgan de gestió de la vigent oferta d'ocupació pública, en coordinació amb la comissió de selecció, ha de publicar en el tauler d'anuncis ubicat a la seu d'este òrgan així com en la web corporativa d'esta entitat la data, hora i lloc de realització de les diferents proves, així com de les distintes fases del procés selectiu, en compliment en tot cas del que preveu la base general 7.  
2. Per a la realització de cada exercici les persones candidates han de ser convocades en crida única, i han de ser excloses del procés aquelles que no compareguen o ho facen una vegada iniciades les proves. Així mateix, cal excloure aquelles persones que no acrediten la seua identitat mitjançant l'exhibició del seu D d'I o equivalent per a nacionals d'altres estats, passaport o permís de conduir, sempre que conste en ells la preceptiva fotografia i sense que resulten admissibles les còpies dels referits documents. S'ha de tenir en compte que es pot requerir a les persones interessades la presentació de la còpia de la seua sol·licitud de participació, en cas de dubte.  
3. D'acord amb el que preveu la base general 7.3, l'ordre d'intervenció de les persones aspirants en les diferents fases del procés s'ha de realitzar per ordre alfabètic de cognoms, a partir de la lletra W, tal com disposa la Resolució de 10 de desembre de 2014, de la Conselleria d'Hisenda i Administració Pública, per la qual es determina la lletra per a fixar l'ordre d'intervenció dels aspirants a totes les proves selectives que se celebren durant l'any 2014, del conjunt d'administracions públiques valencianes.  
4. La comissió de selecció ha d'adoptar les mesures necessàries per a garantir la confidencialitat del procés i l'anonimat de les proves. Els exercicis que contingueren marques o indicis que permeten, encara que siga indirectament, identificar la seua autoria han de ser anul·lats. Així mateix, durant el desenvolupament de les diferents fases i proves, cal disposar de tot el que siga necessari per al seu adequat desenvolupament, per al manteniment de l'ordre i de la igualtat d'oportunitats, per a la correcta identificació de les persones candidates i per a la prohibició de l'ús d'instruments de telecomunicació o de comunicació electrònica.  
5. Durant la celebració de les proves, de cara al seu adequat desenvolupament, les persones concurrents han d'observar, en tot moment, les instruccions tant de la comissió de selecció com del personal col·laborador o delegat de la mateixa. Qualsevol alteració cal reflectir-la en l'acta corresponent a la sessió, tenint present que la comissió o el seu personal poden acordar la continuació d'un exercici per part d'un o d'una aspirant amb caràcter condicional en cas que algun incident requerisca un estudi i acord posterior de la comissió.  
6. Després de la celebració de cada exercici la comissió ha de publicar la relació comprensiva de totes les persones participants, amb expressió de les puntuacions obtingudes.  
7. Finalitzada la fase prèvia d'oposició s'ha d'obrir el termini de deu dies hàbils per a la presentació de la documentació acreditativa dels mèrits que s'al·leguen, que cal presentar precedida d'una relació detallada dels mateixos, ordenada segons els apartats del barem d'aplicació.  
  
8. La comissió de selecció ha de realitzar la valoració dels mèrits d'acord amb el que preveu l'annex III de la present resolució  
9. Conclosa la valoració, s'ha de fer pública una avaluació provisional detallada que podrà ser objecte d'al·legacions durant un termini de deu dies hàbils.  
10. Finalitzat l'esmentat termini les comissions de selecció han de fer pública la valoració detallada i definitiva dels mèrits i, simultàniament, cal publicar la relació de persones candidates, detallada d'acord amb les diferents proves, fases i modalitats o torns d'accés i ordenada de major a menor puntuació fins fer-la coincidir amb el nombre de places convocades. La referida relació nominal constitueix la proposta de persones que han superat el procés selectiu.  
11. En cas de renúncies o exclusions produïdes abans de la resolució definitiva de la convocatòria, l'òrgan de gestió pot requerir a la comissió de selecció una relació complementària a fi de proveir la totalitat de les places convocades.  
12. La Direcció de Recursos Humans, d'acord amb la proposta de la comissió ha de requerir les persones seleccionades perquè aporten, en el termini de vint dies naturals, la documentació acreditativa de, almenys, els requisits exigibles enumerats en la base 9.1 de les generals reguladores dels processos selectius d'accés o ingrés de personal al CHGUV. I, de conformitat amb el que disposa la base 9.2 de les esmentades, la Direcció de Recursos Humans ha de gestionar la realització dels reconeixements mèdics preceptius de les persones proposades per la comissió de selecció, abans del seu nomenament.  
13. D'acord amb la proposta formulada per la comissió de selecció, una vegada acreditats els requisits exigibles, la Presidència del CHGUV ha de dictar i publicar en el Diari Oficial de la Comunitat Valenciana la corresponent resolució en virtut de la qual nomene empleades públiques, de naturalesa jurídica laboral, aquelles persones que hagen superat el procés selectiu, i les cite a termini per a la realització de les preses de possessió i la subscripció del contracte laboral de caràcter fix. En tot cas, l'adquisició de la condició descrita ha de quedar condicionada a la superació d'un període de prova de sis mesos, de conformitat amb la normativa laboral d'aplicació.  
14. Acabat el procés, l'òrgan de gestió de l'oferta d'ocupació pública, ha de publicar desagregades per sexes les dades numèriques corresponents a cada prova i fase del procés selectiu d'esta convocatòria, en compliment del que disposa la mesura 4 per a l'execució de l'objectiu 2 del I Pla d'igualtat d'esta entitat.  
  
Base desena. Informació i publicitat d'actes i acords  
1. Tota la informació que haja de comunicar-se a les persones aspirants, a excepció de la resolució que pose fi al procés selectiu que s'ha de publicar en el Diari Oficial de la Comunitat Valenciana, es publica tant en el Tauler d'anuncis de la Direcció de Recursos Humans del CHGUV com en la web corporativa (http://chguv.san.gva.es/empleopublico). Esta última publicació s'ha de realitzar exclusivament a l'efecte informatiu, en els termes previstos en la base general 17.  
  
2. La publicació de les relacions definitives en les diferents fases del procés serveix de notificació a totes les persones interessades, resol així les al·legacions o impugnacions presentades i obri el termini per a la formalització de tots els recursos i reclamacions que es consideren oportuns.  
  
  
  
  
  
ANNEX II  
Temari  
  
Convocatòria CO/16/14 € Tècnic/a Superior  
  
Observació: el contingut de les normes i disposicions ha d'entendre's referit en cada moment al seu text vigent.  
  
Bloc 1. Coneixements generals  
Bloc 1. A. Coneixements generals: normativa de caràcter genèric, organització politicoadministrativa i gestió  
1.A.1. Organització politicoadministrativa de l'estat i de la Comunitat Valenciana  
1. La Constitució espanyola de 1978.  
2. L'Estatut d'Autonomia de la Comunitat Valenciana.  
3. La Llei 5/1983, de 30 de desembre, del Consell.  
1.A.2. Unió Europea i dret comunitari  
4. Configuració de la Unió Europea. Característiques de l'ordenament jurídic comunitari. Fonts del dret comunitari: dret originari i dret derivat. Classes, aplicació i eficàcia. Les llibertats bàsiques comunitàries.  
5. Les institucions de la Unió Europea: el Consell Europeu, el Consell de la Unió Europea, la Comissió, el Parlament, el Tribunal de Justícia de la Unió Europea, el Banc Central Europeu i el Tribunal de Comptes. Òrgans de la Unió Europea: el Comité Econòmic i Social Europeu, El Comité de les Regions, el Banc Europeu d'Inversions, el Defensor del Poble Europeu, el Supervisor Europeu de Protecció de Dades, el Servei Europeu d'Acció Exterior.  
1.A.3. Prevenció de riscos laborals  
6. La Llei 31/1995, de 8 de novembre, de Prevenció de riscos laborals; i la Llei 54/2003, de 12 de desembre, de Reforma del marc normatiu de la prevenció de riscos laborals. L'organització dels servicis de prevenció en l'àmbit de la Generalitat. Normes bàsiques de seguretat i protecció de la salut en l'àmbit de l'activitat i els centres sanitaris. Factors específics de risc de l'activitat a desenvolupar, equips i mesures de protecció.  
1.A.4. El CHGUV  
7. El Consorci Hospital General Universitari de València (CHGUV): evolució històrica. La creació del Consorci.  
8. Estatuts: aspectes generals, règim jurídic del CHGUV, organització, estructura i funcionament. Separació i dissolució. Integració amb el Departament de Salut.  
9. El reglament d'organització, estructura i funcionament del CHGUV: òrgans de direcció i òrgans col·legiats de participació i assessorament. Funcions i competències.  
Bloc 1. B. Coneixements generals: sistemes d'informació  
10. Conceptes informàtics bàsics. Maquinari / programari. Sistema operatiu. Llenguatge. Programes d'aplicació. Perifèrics. Connectivitat. Utilització d'ordinadors en xarxa.  
11. Ferramentes ofimàtiques: fulls de càlcul, processadors de text, bases de dades. Paquets integrats. Gràfics i autoedició. Especial atenció a les ferramentes ofimàtiques d'ús en la Generalitat.  
  
Bloc.2. Coneixements específics  
2.A. Organització i gestió sanitària  
1. La Llei 14/1986, de 25 d'abril, General de Sanitat. Les noves formes de gestió del Sistema Nacional de Salut. Especial referència al Consorci.  
2. Finançament dels serveis sanitaris. Règim jurídic i fórmules de finançament. Model actual de finançament territorial sanitari. Problemes i noves perspectives.  
3. L'assistència sanitària a la ciutadania: prestacions mèdiques i farmacèutiques.  
4. La Llei 16/2003, de 28 de maig, de Cohesió i qualitat del Sistema Nacional de Salut (I). Organització territorial del Sistema Nacional de Salut. Les transferències de sanitat a les comunitats autònomes. Nivells de competències. Límits estatutaris. Acords i convenis amb l'Estat. Els serveis de salut de les comunitats autònomes. i l'INGESA. El Consell Interterritorial del SNS. L'Alta Inspecció. La coordinació general sanitària.  
5. La Llei 16/2003, de 28 de maig, de Cohesió i qualitat del Sistema Nacional de Salut (II). La qualitat del sistema i les prestacions sanitàries. Els plans de qualitat. Evolució del concepte. L'acreditació i certificació de serveis de salut: models d'acreditació. Normes ISO. Model EFQM. Gestió ambiental en l'àmbit sanitari.  
6. La Llei 10/2014, de 29 de desembre, de Salut de la Comunitat Valenciana. El sistema sanitari de la Comunitat Valenciana (I). Configuració. El Pla de Salut de la Comunitat Valenciana. Les atencions en relació amb el sistema sanitari valencià. Participació ciutadana. Ordenació territorial sanitària.  
7. La Llei 10/2014, de 29 de desembre, de Salut de la Comunitat Valenciana. El sistema sanitari de la Comunitat Valenciana (II).Estructura, competències i organització. L'Agència Valenciana de Salut: naturalesa, òrgans i formules organitzatives d'integració de recursos assistencials.  
8. La Llei 44/2003, de 21 de novembre, d'Ordenació de les professions sanitàries.  
9. El Decret 74/2007, de 18 de maig, del Consell, pel qual s'aprova el Reglament sobre estructura, organització i funcionament de l'atenció sanitària a la Comunitat Valenciana.  
10. L'organització de les polítiques d'investigació científica i mèdica a Espanya i a la Comunitat Valenciana. Fórmules d'organització de la investigació biomèdica.  
2.B. Planificació i gestió de les institucions sanitàries  
11. Avaluació de les tecnologies sanitàries. Concepte, evolució i models d'avaluació. Variabilitat i ús adequat de les tecnologies sanitàries. Organismes públics d'avaluació. La cartera de serveis: concepte, contingut i metodologies.  
12. Gestió logística de centres sanitaris: gestió d'existències, càlcul d'estocs i control de consums. Estàndards. Gestió hostelera de centres sanitaris: alimentació, llenceria, bugaderia i neteja. Processos funcionals. Gestió del manteniment dels centres sanitaris: planificació, organització i control. L'aprovisionament: concepte, ferramentes i factors determinants.  
13. La comptabilitat de costos: concepte i objectius. Criteris de classificació i tipus de costos. Centres de costos i sistemes d'imputació. Els sistemes de comptabilitat analítica i la presa de decisions. El quadre de comandament integral.  
2.C. Administració pública i dret administratiu  
14. L'Administració pública: concepte i principis. La divisió de poders i l'Estat de dret: el dret administratiu. El principi de legalitat. El poder d'autotutela de l'administració. Les potestats administratives. L'activitat discrecional de l'Administració. El control de la discrecionalitat. La desviació de poder. Les relacions entre l'administració i els òrgans jurisdiccionals.  
15. Les fonts de l'ordenament jurídic administratiu (I): jerarquia de les fonts. Principis constitucionals: reserva de llei, jerarquia normativa i competència.  
16. Les fonts de l'ordenament jurídic administratiu (II): la Constitució, la Llei i les seues classes. Els tractats internacionals. El dret comunitari. Els estatuts d'autonomia. Les lleis autonòmiques.  
17. Les fonts de l'ordenament jurídic administratiu (III): el reglament: concepte i classes. Naturalesa. Fonament i límits de la potestat reglamentària. La inderogabilitat singular de les disposicions generals. Procediment d'elaboració. El control de la potestat reglamentària. El costum. Els principis generals del dret. La jurisprudència.  
  
18. La relació juridicoadministrativa: concepte i elements. La personalitat jurídica de les administracions públiques. Tipologia de les entitats públiques.  
19. La Llei 30/1992, de 26 de novembre, de Règim jurídic de les administracions públiques i del procediment administratiu comú: àmbit d'aplicació i principis generals. Les administracions públiques i les seues relacions.  
20. Els órgans de les administracions públiques: concepte i tipus. Principis generals i competència. Órgans col·legiats. Abstenció i recusació.  
21. Les persones interessades. Els drets públics subjectius i els interessos legítims. L'activitat de les administracions públiques. Normes generals. Els drets de la ciutadania davant l'administració. La llengua dels procediments. La col·laboració i participació dels ciutadans i ciutadanes en les funcions administratives. Els registres. El silenci administratiu. Termes i terminis.  
22. Les disposicions administratives i els actes administratius. Les disposicions administratives. Els actes administratius: concepte, classes i elements. Requisits dels actes administratius: la motivació i la forma. Eficàcia dels actes: la notificació i la publicació. Nul·litat i anul·labilitat.  
23. Disposicions generals sobre els procediments administratius. Iniciació. Ordenació. Instrucció. Finalització. Execució.  
24. La revisió dels actes en via administrativa. La revisió d'ofici. Recursos administratius. Les reclamacions prèvies a l'exercici d'accions civils i laborals.  
25. La potestat sancionadora. Principis. Procediment per a l'exercici de la potestat sancionadora.  
26. La responsabilitat patrimonial de l'administració pública. Procediments. Responsabilitat de les autoritats i personal al seu servei.  
  
27. La Llei 29/1998, de 13 de juliol, reguladora de la jurisdicció contenciosa administrativa. Concepte i naturalesa de la jurisdicció contenciosa administrativa: el recurs contenciós administratiu: les parts, la capacitat processal, la legitimació i la defensa. Actes impugnables. Sentències i execució de les mateixes. Mesures cautelars. Recursos, especialment, el recurs contenciós especial dels drets i llibertats fonamentals.  
  
2.D. Contractació i patrimoni de les administracions públiques  
28. Els contractes del sector públic (I). Objecte i àmbit d'aplicació del Reial decret legislatiu 3/2011, de 14 de novembre, pel qual s'aprovael text refós de la Llei de contractes del sector púlblic. Delimitació dels tipus contractuals. Contractes subjectes a regulació harmonitzada. Contractes administratius i contractes privats. Perfecció i forma del contracte. Règim d'invalidesa. El recurs especial en matèria de contractació.  
  
29. Els contractes del sector públic (II). Parts del contracte. Objecte, preu i quantia del contracte. Garanties exigibles en la contractació del sector públic. Normes generals de la preparació de contractes per les administracions públiques.  
30. Els contractes del sector públic (III). Adjudicació dels contractes de les administracions públiques. Efectes, compliment i extinció dels contractes administratius: normes generals. Òrgans competents en matèria de contractació.  
31. Els béns de l'administració. Classificacions. Els béns patrimonials: adquisició, explotació i alienació. Els béns de domini públic. Concepte, naturalesa i règim jurídic. Utilització. La concessió.  
  
2.E. L'activitat administrativa  
32. Les formes d'activitat administrativa. L'activitat de limitació, arbitral, de servei públic i de foment. Principals manifestacions.  
  
33. El servei públic. Formes de gestió. La gestió directa. La gestió indirecta. La concessió. Domini públic i privat de l'administració: règim jurídic i naturalesa. Ús del domini públic. Formes de col·laboració publicoprivada i descentralització productiva.  
34. Models de gestió de les organitzacions. Nova gestió pública. Governança.  
2.F. Les administracions públiques i la societat de la informació  
35. Règim jurídic de la Protecció de dades de caràcter personal, en especial, la Llei Orgànica 15/1999, de 13 de desembre, de Protecció de dades de caràcter personal. Principis de la protecció de dades i el Reial decret 1720/2007, de 21 de desembre, pel qual s'aprova el seu Reglament de desenvolupament.  
36. La Llei 11/2007, de 22 de juny, d'accés electrònic dels ciutadans als serveis públics. Àmbit d'aplicació i principis generals. Drets dels ciutadans a relacionar-se amb l'administració per mitjans electrònics. Règim jurídic de l'administració electrònica. Gestió electrònica dels procediments.  
2.G. Ocupació pública, dret del treball i seguretat social.  
37. Els recursos humans al servei de les administracions públiques: classes. Principis constitucionals en matèria de funció pública. La gestió dels recursos humans en el CHGUV. El règim del personal del CHGUV. Competències i atribució de funcions en matèria de recursos humans.  
  
38. La llei 7/2007, de 12 d'abril, de l'Estatut bàsic de l'Empleat Públic (EBEP).  
39. La Llei 10/2010, de 9 de juliol, d'organització i gestió de la Funció Pública Valenciana.  
40. La Llei 55/2003, de 16 de desembre, de l'Estatut marc del personal estatutari dels serveis de salut.  
41. Responsabilitat civil, penal i administrativa dels empleats públics. Règim disciplinari.  
42. El dret del treball. Naturalesa i característiques. Principis constitucionals. Fonts del dret del treball. Disposicions legals i reglamentàries. L'Estatut dels treballadors: estructura i contingut. Els convenis col·lectius. La voluntat de les parts. El costum laboral.  
  
43. Instruments jurídics al servei de la igualtat d'oportunitats en l'àmbit laboral. Normativa actual en matèria de conciliació. La Llei Orgànica 3/2007, de 22 de març, per a la igualtat efectiva de dones i homes i la Llei 9/2003, de 2 d'abril, de la Generalitat, per a la igualtat de dones i homes. El I Pla d'igualtat del CHGUV.  
44. El Reial decret legislatiu 1/1995. de 24 de març, pel qual s'aprova el text refós de la Llei de l'Estatut dels treballadors  
  
45. El Conveni col·lectiu del CHGUV.  
46. La jurisdicció social. La Llei 36/2011, de 10 d'octubre, reguladora de la Jurisdicció Social.  
47. La Llei 53/1984, de 26 de desembre, d'Incompatibilitats del personal al servei de les administracions públiques. El Reial decret 598/1985, de 30 d'abril, sobre Incompatibilitats del personal al servei de l'administració de l'Estat, de la Seguretat Social i dels ens, organismes i empreses depenents.  
48. El sistema espanyol de Seguretat Social (I). El Text refós de la Llei general de la Seguretat Social: estructura i contingut. La Seguretat Social en la Constitució espanyola. La Llei 24/1997, de 15 de juliol, de Consolidació i racionalització del sistema de Seguretat Social.  
  
49. El sistema espanyol de Seguretat Social (II). Àmbit subjectiu d'aplicació del sistema. Camp d'aplicació del Règim General. Regla general, inclusions i exclusions. Règims especials. Afiliació i cotització en els diferents règims. L'acció protectora: disposicions generals.  
  
50. El sistema d'Inspecció de Treball i Seguretat Social. Les actuacions de la Inspecció de Treball i Seguretat Social.  
2.H. Gestió pressupostària i financera.  
51. El pressupost. Concepte. Els principis pressupostaris des de la perspectiva política, comptable i econòmica. El procés pressupostari. El cicle pressupostari.  
52. El sistema pressupostari i la seua superació cap al pressupost de gestió. El pressupost per programes. El pressupost en base zero.  
53. Pressupost, sector públic i principis pressupostari en el dret espanyol. El Pla General de Comptabilitat: característiques principals, àmbit d'aplicació i estructura.  
54. El CHGUV. Règim economicofinancer. Règim pressupostari i comptable. Competències i atribució de funcions en aquestes matèries.  
  
55. La Llei 1/2015, de 6 de febrer, de la Generalitat, d'Hisenda Pública, del Sector Públic Instrumental i de Subvencions.  
56. El pressupost de la Generalitat: concepte. La seua estructura amb referència a la classificació orgànica, econòmica i funcional. El cicle pressupostari de la Generalitat: elaboració, aprovació, execució i liquidació.  
57. Fases d'execució i documents comptables del pressupost d'ingressos.  
58. Fases d'execució i documents comptables de l'estat de despeses.  
59. Els crèdits pressupostaris. Modificacions dels crèdits inicials. Crèdits extraordinaris i suplements de crèdits. Transferències de crèdit. Generacions i anul·lacions. Despeses plurianuals: concepte i funcionament. La liquidació del pressupost.  
60. El control extern. El paper de la Sindicatura de Comptes i del Tribunal de Comptes.